PARAS ON VIELÄ EDESSÄ
SEURAKUNTA TARTUTTAA 1/2
Isä, kiitos uskon ilmapiiristä.
Kiitos, että Sinä olet se, joka tekee meidät terveiksi.
Voimme luottaa siihen, että toimit ja johdat meitä eteen- ja ylöspäin -
ja kohti lupaustasi ja suunnitelmaasi. Kiitos kaikesta, mitä teet -
seurakunnassamme ja elämässämme. Herran nimessä, aamen, aamen.
Puhun tänään seurakunnan tartuttavasta luonteesta.
Rick Warren sanoo: "Rakastan Jeesuksen Kristuksen seurakuntaa.
Syntisyydestämme johtuvista vioistaan huolimatta -
se on silti upein koskaan luotu asia.
Se on ollut 2 000 vuoden ajan Jumalan valitsema siunauksen väline.
Se on selvinnyt väärinkäytöksistä, vainoista ja laiminlyönneistä.
Seurakuntienväliset organisaatiot kaatuvat, mutta seurakunta pysyy.
Sille kannattaa antaa elämänsä, ja se ansaitsee parhaat kykymme."
Jumalan valitsema siunauksen väline 2 000 vuoden ajan.
Uskon, että Jumala haluaa Hänen seurakuntaansa kuuluvien -
elävän kukoistavaa, siunattua elämää Jumalan lupauksissa.
Ps. 92:13 "Vanhurskas viheriöitsee kuin palmupuu, -
hän kasvaa kuin Libanonin setri."
Rakastan tätä jaetta. Libanonin setrit olivat valtavia puita.
Ne kasvoivat niin korkeiksi, ettei mikään vetänyt niille vertoja.
Ajatus siitä, että olemme Herran huoneessa ja kukoistamme -
ja että elämämme kasvaa ja menee eteenpäin ja ylöspäin, -
innostaa minua kovasti. Jae 15 -
"Vielä vanhuudessaan he tekevät hedelmää, ovat mehevät ja vihannat."
He kantavat hedelmää vanhoinakin.
Omat vanhempani palvelivat Pelastusarmeijassa.
Aloin käydä seurakunnassa siellä. Jokaisen elämä on erilainen, -
mutta itse olen ollut seurakunnassa lähes joka ikinen sunnuntai 62 vuotta.
Olen koko ikäni ollut osa jotain seurakuntaperhettä tai -yhteisöä.
"Vielä vanhuudessaan he tekevät hedelmää, ovat mehevät ja vihannat."
En ole vielä vanha, ainakaan vielä vuoteen, mutta tiedän, -
että minua on siunattu. Bobbie ja minä tapasimme seurakunnassa.
Meillä on kolme lasta, -
ja he kaikki palvelevat Jeesusta eri puolilla maailmaa.
Minulla ja Bobbiella on tänään sellaisia mahdollisuuksia, -
ettemme olisi osanneet kuvitellakaan niitä.
Kaikki nämä asiat ovat seurausta sitoutumisestamme seurakuntaan.
Kuten sanoin, sinun elämäsi ja kutsusi voivat olla erilaisia.
Kaikkia ei ole kutsuttu saarnaajiksi, ja elämäntilanteemme ovat erilaisia, -
mutta tiedän, että Jumala tahtoo lastensa kukoistavan.
Hän lupaa kukoistavan elämän niille, jotka istuttavat itsensä seurakuntaan.
Seurakuntaa ei kutsuta kahvilaksi tai ravintolaksi, vaan kodiksi.
Se on tärkeä tietää, -
sillä nykyisin monet uskovat tuntuvat kohtelevan sitä kahvilana.
Seurakuntaan istutetut kukoistavat. Ne, jotka käyvät siellä ja täällä, -
eivät itse asiassa ymmärrä minkään seurakunnan vaikutusta, -
koska ravintolassa käydään vain syömässä, kun taas perhe on eri asia.
Kotiin tullaan ja siellä ollaan osa yhteisöä. Se on aivan eri asia.
Lupaus kukoistamisesta liittyy siihen, että meidät on istutettu tänne.
Silloin juuremme ovat syvällä, ja kun myrsky iskee, -
pysymme pystyssä ja kestämme sen niin kuin nuo kauniit Libanonin puut.
Ne kestävät, koska niiden juuret ovat syvällä. Raamatussa sanotaan, -
että elävän veden luo istutetut menestyvät kaikessa, mitä tekevät.
Siihen, että olemme juurtuneet syvään, liittyy monia lupauksia.
Kuinka juurtunut olet seurakuntaan ja Jumalan Sanaan?
Oletko sitoutunut palvelemaan Jeesusta ja juurtumaan syvälle?
Pidetään tämä mielessä, kun puhun seurakunnan tartuttavasta luonteesta.
Me kaikki olemme ympäristömme tuotteita. Siitä ei ole epäilystäkään.
Se ei tarkoita, että jos lapsuudessasi on tapahtunut pahoja asioita, -
ne määrittäisivät koko elämääsi.
Se tarkoittaa, että ihmiset, joiden kanssa olemme, vaikuttavat meihin.
Raamattu sanoo ihmissuhteista, että rauta hioo rautaa.
Jos joku on rauta tai metalli toisten yllä eli positiivinen ja voimakas, -
tuo rauta hioo ympärillään olevia ihmisiä. Myös huonot asiat tarttuvat.
Jakeessa Ps. 101:1 Daavid puhuu niistä, jotka eksyvät ja lankeavat.
He eivät siis pysy vahvoina Jumalan asioissa.
Daavid kirjoittaa: "En kiinnitä silmääni siihen, mikä turmiollista on, -
eksyttäväistä menoa minä vihaan..." Vihata on vahva sana.
"...ei saa se minuun tarttua." Asiat voivat tarttua meihin.
Olemme ympäristömme tuotosta. Jos olet raudan luona, se hioo sinua.
Jos liikut vääränlaisten asioiden luona, ne tarttuvat sinuun.
Sama pätee Eliaan ja Elisaan.
Elisa sai sen, mitä Elialla oli, tai itse asiassa kaksinkertaisesti.
Elisa sai kaksinkertaisen osan vain olemalla Elian seurassa.
Elisa oli tavallaan Elian opetuslapsi, ja Elia tartutti häneen monia asioita.
Asiat tarttuvat myös sukupolvelta toiselle. Ps. 145:4 "Sukupolvi ylistää -
sukupolvelle sinun tekojasi, ja he julistavat sinun voimallisia töitäsi."
Ihmiseltä ihmiselle, sukupolvelta toiselle. On mielestäni selvää, -
että seurakunta tartuttaa. Kirjoitin pari kolme vuotta sitten -
seurakuntamme missiosta. Se kuvaa seurakuntaa, jonka nyt näen: -
"Näen seurakunnan, joka rakastaa Jumalaa, ihmisiä ja elämää."
On paljon inhottavia ja ilkeitä ihmisiä. En tiedä, rakastavatko he elämää.
Jumala ei halua meidän olevan kurjia, kielteisiä ja lakihenkisiä -
internet-ajan uskovia. Miettikää tätä hetki.
Kuvaus siitä, millaiseen seurakuntaan uskon meidän kuuluvan, jatkuu: -
"Hengessä nuorekas, tunnustuksessa täynnä uskoa, sydämeltään antelias -
luonteeltaan rakastava ja ilmaisultaan mukaansatempaava."
Tällaisesta seurakunnasta unelmoin.
Se on lämmin, ilma on kevyttä. Keveys johtuu yhtenäisyydestä.
Raamatun mukaan Jumala siunaa niitä, jotka elävät keskenään sovussa.
Teillä on iloisuutta, mielen keveyttä ja yhtenäisyyttä.
Paavali kehottaa meitä ajattelemaan asioita, jotka kuuluvat hyviltä.
Ollaan siis seurakunta, joka puhuu hyvää, on antelias ja rohkaiseva.
Tuotte uhreja, maksatte kymmenyksiä. Raamattu lupaa siitä siunauksen.
Mal. 3:10 "totisesti minä avaan teille taivaan akkunat -
ja vuodatan teille siunausta ylenpalttisesti."
Herra rakastaa seurakuntaansa.
Vanhassa testamentissa puhutaan temppelistä Jumalan huoneena.
Jeesus taas puhui Uudessa testamentissa seurakunnasta.
1. Kun. 9:1―2 Message-käännöksen mukaan: -
"Kun Salomo oli saanut valmiiksi Jumalan temppelin -
ja oman palatsinsa, kaikki rakennustyöt, jotka hän halusi tehdä, -
Jumala ilmestyi hänelle niin kuin oli ilmestynyt hänelle Gibeonissa.
Jumala sanoi hänelle: 'Olen kuullut ja ottanut vastaan rukouksesi, -
palavat rukouksesi. Olen pyhittänyt tämän rakentamasi temppelin.
Nimeni on leimattu siihen ikuisiksi ajoiksi.
Silmäni seuraavat sitä ja sydämeni asuu siellä aina.'"
Jumala sanoo, että Hänen silmänsä seuraavat Hänen temppeliään, -
ja Hänen sydämensä asuu siellä aina. Se on minusta hyvä merkki.
Tämä on tietysti Vanhan testamentin kaava, mutta se on silti hyvä merkki.
Olemme osa seurakuntaa, jota Jumala lupaa pitää silmällä.
Ja mikä vielä parempaa, Hänen sydämensä asuu siellä.
Raamatussa puhutaan usein siitä, että Jumala siunaa seurakuntaansa.
Jumalan seurakunta ei tarkoita kirkkorakennuksen seiniä vaan teitä.
Muistakaa, että ne, jotka on istutettu Herran huoneeseen, kukoistavat.
He kasvavat komeiksi kuin Libanonin setrit, tuottavat hedelmää -
ja tarjoavat upean varjon. He kantavat hedelmää vanhoinakin.
Tämä on Raamatun lupaus. Puu, joka tuottaa hedelmää.
Jakeessa Matt. 16:18 puhutaan seurakunnan mielisuosiosta: -
"minä rakennan seurakuntani, ja tuonelan portit eivät sitä voita."
Tässä on lupaus teille tässä ja nyt. Uskon, että saamme nähdä -
puun hedelmällisyyden, seurakunnan siunauksen ja armon johtajille.
Jakeessa puhutaan Ef. 4:11 palveluviroista ja armolahjoista.
Kyse ei ole vain yksilöiden lahjoista vaan kutsumuksesta, -
joka liittyy ihmisiin, jotka tekevät sitä työtä, jota minä teen juuri nyt.
On apostoleja, profeettoja, evankelistoja, pastoreita ja opettajia.
Heidän tehtävänsä on rakentaa ja siunata seurakunnan jäseniä -
palveluksen työhön. Ei tähän työhön, vaan omaan palvelutyöhönne.
Kreikaksi käytetään sanaa diakonos, joka tarkoittaa palvelua.
Jumala siis lupaa, että jos olette osa seurakuntaa, -
teitä rakennetaan toteuttamaan omaa kutsuanne ja tarkoitustanne, -
omaa tapaanne palvella Jumalaa. Täällä lienee näyttelijöiksi haluavia.
Eikö ole hienoa tietää, että jos olette seurakunnassa, -
Jumala tahtoo rakentaa teitä, toteuttamaan Hänen tahtoaan.
Voitte siis palvella seurakuntaa, mutta seurakunta myös siunaa teitä.
Kuten sanoin, uskon vakaasti, että koska Bobbie ja minä -
olemme olleet vuosikausia melko terveessä seurakunnassa, -
saamme nyt korjata sen hedelmää. Se näkyy myös lastemme -
ja pienten lastenlastemme elämässä, tulevien sukupolvien elämässä.
Jumala lupaa siunata seurakuntaa, antaa johtajille armoituksen -
ja kasvun omaan huoneeseensa.
Jakeen Ps. 84:10 mukaan vain yksi päivä Herran huoneessa -
on parempi kuin kolmen vuoden päivät maailmassa. Vain yksi päivä.
Se voi mikä tahansa päivä. Valitaan tämä päivä, sunnuntai.
Eugene Peterson sanoo sen Messagessa jotenkin näin: -
"Yksi päivä Jumalan huoneessa on parempi kuin tuhat päivää -
kreikkalaisten saarten hiekkarannoilla." Siinä on voimaa.
Jos jonkin asian tekemiseen menisi sinulta tuhat päivää eli kolme vuotta, -
Jumala voi tehdä sen päivässä, jos olet mukana seurakunnassa.
Älä siis anna nykyajan hengen vaikuttaa itseesi niin, -
että käyt seurakunnassa vain satunnaisesti. Sillä ei ole väliä, -
valitsetko tämän seurakunnan vai jonkin muun, kunhan juurrut siihen, -
koska tulet siunatuksi, jos olet osa seurakuntaa, jota Jumala katsoo, -
jossa Hänen sydämensä asuu ja johon Hänen nimensä on painettu.
Ajatellaan vielä hetki puun hedelmällisyyttä, josta jo puhuin.
"Vielä vanhuudessaan he tekevät hedelmää, ovat mehevät ja vihannat".
Rakastan tätä. Uskon, että voit nähdä sen vaikutuksen elämässäsi, -
kutsussasi ja palvelutyössäsi, jos olet juurtunut todella syvään.
Uskon todella siihen, mitä jakeessa Ps. 1:3 sanotaan juurtumisesta.
"Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Jos Jumala tahtoo seurakuntaamme juurtuneiden ihmisten kukoistavan, -
minun ja ympärilläni olevien ihmisten tulee tehdä kaikki voitavamme -
luodaksemme Jumalan armosta ilmapiirin, jossa voitte kukoistaa.
Jos ilmapiiri on ankara, jäykkä, lakihenkinen ja sormella osoitteleva -
ja Jumalaa palvellaan syyllisyydestä käsin, siinä ei voi kukoistaa.
Meidän pitää luoda sellainen ilmapiiri, että ihmiset voivat kukoistaa, -
koska Jumala lupaa sen niille, jotka ovat juurtuneet seurakuntaan.
Miksi he pysyisivät juurtuneina, jos eivät voi kukoistaa siellä?
Meitä on siunattu todella pitkäikäisillä tiimeillä ja työntekijöillä.
Useimmat avainhenkilömme -
eivät ole mukana vuotta tai paria, vaan 10, 15 tai jopa 30 vuotta.
Se on mahdollista vain, jos luomme ilmapiirin, jossa he voivat kukoistaa.
He eivät kukoista, jos ilmapiiri on kontrolloiva tai palvelee vain minua.
Haluan nähdä teidän kukoistavan. Se on intohimoni ja innoittaa minua.
Haluan teidän nousevan kaikkeen siihen, mihin Jumala teitä kutsuu.
Haluan nähdä Jumalan seurakunnalle lupaaman siunauksen elämässänne.
Se ei tarkoita, ettei seurakuntaan kuuluvilla olisi koskaan surua, -
vaikeita aikoja tai rahaongelmia. Ne kaikki ovat osa elämää.
Kannattaa katsoa elämää laajemmin kuin vain sen osalta, -
mitä juuri nyt tapahtuu. Se helpottuu iän myötä.
Silloin voi katsoa surullisia ja vaikeita aikoja -
ja seurakuntaelämän haasteita osana koko elämää ja sanoa: -
"Jumala, Sinun olkoon kunnia. Olet tehnyt todella suuria asioita."
Raamatun mukaan kaikki, mitä elävän veden äärelle istutetut tekevät, -
menestyy. Eikö se olisikin mukavaa? Kaikki, mitä teet, menestyykin, -
mutta se, mikä menestyy, riippuu siitä, mitä teet.
Jos teet vääriä asioita, väärät asiat menestyvät elämässäsi.
Saat niittää sitä, mitä olet kylvänyt.
Jumala haluaa, että oikeat asiat menestyvät elämässämme.
Tiedämme kaikki, ettei kyse ole karman laista, -
mutta on iankaikkinen periaate, että se, miten elämme, -
määrittää elämämme hedelmän. Niitämme sitä, mitä kylvämme.
Tehdään siis oikeita asioita. Joskus se tarkoittaa, -
että tulemme seurakuntaan talven kylmyydessä tai kesän kuumuudessa.
Seurakuntaan tuleminen on enemmän kuin vain kirkossa käymistä.
Se on jotain, jota teemme ymmärtäen, että se voi tuoda meille siunauksen.
Ymmärretään siis, mitä seurakuntaan kuuluminen voi meille antaa.
Tiedättekö, millaista kukoistusta minusta on erityisen mukava nähdä?
Seurakuntaan kuuluminen antaa nuorille valtavan itsevarmuuden.
Nykynuoret ovat paljon itsevarmempia kuin itse olin, ja rakastan sitä.
Käyn usein nuorten häissä -
ja ihailen sitä, että nuoret pitävät ikäisekseen todella hyviä puheita.
Iloitsen siitä, koska uskon, että se on seurausta -
hyvässä seurakunnassa olemisesta. Se rakentaa itsevarmuutta, -
koska seurakunnassa meihin panostetaan. Emme ota itsellemme, -
vaan autamme teitä toteuttamaan sen, mitä Jumala sydämeenne asettaa.
Haluamme nähdä Jumalan armon kaikessa, mitä elämäämme liittyy.
Itsevarmuuden rakentaminen on hieno asia, koska se palkitsee.
Maailma syö itsevarmuuttamme. Siksi on parempi tulla tänne -
ja saada lisää itsevarmuutta. En tarkoita liiallista itsevarmuutta, -
vaan jumalista luottamusta siihen, että syvällä sisälläni tiedän, -
kuka olen ja että Jeesus on Herrani ja että Hän on kutsunut minut.
Pimeimpänäkin hetkenä tiedän, että tunnelin päässä on valoa.
Hyvässä seurakunnassa olevista ihmisistä huokuu tervettä varmuutta.
On hienoa, että ihmisiä kannustetaan olemaan kunnianhimoisia.
Kunnianhimoa ja suuria tavoitteita pidetään joskus huonona asiana.
Kunnianhimo tarkoittaa vain, että haluaa tehdä elämällään jotain.
Australian politiikassa puhutaan kielteisesti niistä, -
jotka pyrkivät politiikkaan eivätkä halua sitoutua mihinkään.
Haluan, että nuoret ihmiset uskaltavat unelmoida suuria -
ja uskoa, että Jumala voi toteuttaa heidän unelmansa.
Joosef oli vasta 17-vuotias, kun Jumala antoi hänelle unen.
Kun ihmiset vielä sulattelivat edellistä unta, hän sai toisen ison unen.
Aurinko, kuu ja tähdet kumarsivat häntä. Hänestä tulisi suuri johtaja.
Monet asiat uhkasivat unen toteutumista. Hänen veljensä, -
orjuus ja väärät syytökset yrittivät tappaa tuon unelman hänessä, -
ja kun hänestä vihdoin tuli maan johtaja, nälänhätä yritti tappaa sen.
Jos olemme mukana seurakunnassa, voimme luoda ilmapiirin, -
jossa ihmiset ovat itsevarmoja ja innostuvat tavoittelemaan suuria.
Haluan, että seurakuntamme tarjoaa nuorille roolimalleja.
On surullista, jos seurakunta ei tarjoa nuorille roolimalleja.
Saarnasin kauan sitten nuorten leirillä Uudessa-Seelannissa.
Siellä oli tuolloin tapahtunut paljon kamalia virheitä ja skandaaleja.
Puhuin kerran noille nuorille Jumalan palvelemisesta, -
kun tajusin, ettei kukaan heistä ollut innostunut palvelemaan Jumalaa, -
koska heillä ei ollut roolimalleja seurattavaksi.
Seurakunnassa voimme katsoa niitä, jotka ovat meitä edellä ja sanoa, -
ettei meistä tule heidän kaltaisiaan, mutta ehkä voimme joskus -
palvella Jumalaa samoin kuin he. Tämä on yksi eduista, -
joita terveeseen seurakuntaan kuulumisesta seuraa.
Vielä yksi seurakunnan eduista on kokemus kuulumisesta perheeseen.
Jakeessa Ps. 68:7 sanotaan, että Jumala antaa hyljätyille kodin.
On hienoa olla osa perhettä. Se ei onnistu satunnaiselta kävijältä -
tai jos haluamme kuulua vain "Kristuksen seurakuntaan."
Toki usko Jeesukseen on kaikkein tärkeintä, -
mutta perheen ja yhteisön merkitys korostuu erityisesti vaikeina aikoina.
Pidän seurakuntaan juurtumisesta etuineen ja haasteineen.
Jos tulet seurakuntaan, eivätkä saarnat koskaan haasta sinua, -
saa sinua synnintuntoon tai synnytä sinussa halua kasvaa -
ja muuttua paremmaksi, voi olla, ettet ole oikeassa paikassa.
Rukoilen, että saarnamme haastavat ja että otamme haasteen vastaan.
Joskus tarvitsemme sitä, että meille sanotaan suoraan, -
mikä on totta, mutta ei koskaan manipuloivasti, hallitsevasti -
tai tuomitsevasti, vaan aina niin, että ihmiset voivat kasvaa -
olemaan kaikkea sitä, mihin Jumala on heidät kutsunut.
Paikallisseurakuntaan kuulumisessa on valtavan paljon hyviä puolia.
Ja sitten on vielä se, mistä aloitin: elämänkumppanin löytäminen.
Monet meistä ovat jo naimisissa ja löytäneet elämänkumppaninsa, -
mutta mikä olisi parempi paikka löytää sellainen kuin seurakunta?
Tapaisitko tulevan puolisosi mieluummin täällä vai pubissa?
Joitakin teistä naurattaa, koska he valitsisivat mieluummin pubin.
Joka tapauksessa, jos mietit asiaa, jos kaksi ihmistä on täällä...
Ei välttämättä tässä kokouksessa. Jos et vielä löytänyt kumppania, -
meillä on tänään vielä neljä muuta. Eihän sitä koskaan tiedä...
Jos et löydä puolisoasi täältä, mikä sitten olisi parempi paikka?
Jos tapaatte täällä, teillä on todennäköisesti samankaltaiset arvot.
Samat asiat ovat teille tärkeitä. Palvelette samaa Jumalaa.
Yritän pitää tämän saarnan käytännöllisenä ja rohkaista teitä, -
koska haluan puhua vielä monista seurakunnan raamatullisista eduista.
Seurakunta voi tehdä sinusta voittajan, joka toteuttaa kutsunsa.
Jeesus lupasi rakentaa seurakunnan, jota tuonelan portit eivät voita.
Se on upeaa, koska me olemme seurakunta, jota Jeesus rakentaa.
Tuonelan portit eivät sitä voita. Se tarkoittaa, että voit voittaa.
Voit hallita asioita, jotka yrittävät hallita elämääsi ja ryöstää sen sinulta.
Voit elää Kaikkivaltiaan lupauksissa.
Jeesus sanoi Pietarille: "...sinä olet Pietari, ja tälle kalliolle -
minä rakennan seurakuntani." Joku teistäkin tarvitsi muistutusta tästä.
Seurakunta oli Jeesuksen, ei Pietarin, mutta Pietari sai suuren kunnian -
olla rakentamassa sitä Jeesuksen kanssa.
Eikö juuri Pietari ristiinnaulittu pää alaspäin?
Hänellä oli vaikeuksia, mutta hän palveli Jumalaa koko elämänsä, -
ja hänen elämällään oli suuri vaikutus tuleviin sukupolviin.
Tiedän, että hän meni taivaaseen ja sai palkinnon hyvänä palvelijana.
Seurakuntaan kuuluminen ei poista kaikkia ongelmiamme, -
mutta se tarjoaa ilmapiirin, jossa perhe auttaa meitä -
pääsemään vaikeuksista läpi, menestymään ja kukoistamaan.
Jos seurakunta on terve, sen siunaus tarttuu meihin.
Muista, mitä Daavid sanoi huonoista asioista.
Hän ei halunnut niiden tarttuvan häneen. Nekin voivat tarttua, -
mutta pysytään terveessä ilmapiirissä ja annetaan sen tartuttaa meidät.
Ymmärrättekö, mistä puhun? Toivon, että ymmärrätte.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Kiitos seurastasi. Aina, kun puhun, haluan tuoda ihmisille uutta elämää.
Kun puhun tv:n katsojille, en ajattele teitä suurena joukkona -
vaan yksilöinä, jotka todella kaipaavat toivoa Kristuksessa.
Sinulla on toivoa Hänessä. Muista aina, että paras on vielä edessä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Lauletaan: Pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Laulamme: Pyhä! Taivaan kaltainen sydän...
Suomennos: Anni Lähteenmäki